CELEX: 62015TB0588
Language: lv
Date: 2016-06-13 00:00:00
Title: Lieta T-588/15: Vispārējās tiesas 2016. gada 13. jūnija rīkojums – GABO:mi/Komisija Septītā pamatprogramma pētniecībai, tehnoloģiju attīstībai un demonstrējumu pasākumiem (2007. līdz 2013. gads) — Dotāciju nolīgumi — Maksājumu apturēšana — Apturēšanas atcelšana — Tiesvedības izbeigšana pirms sprieduma taisīšanas

22.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 305/35
            
         Vispārējās tiesas 2016. gada 13. jūnija rīkojums – GABO:mi/Komisija
   (Lieta T-588/15) (1)
   
   (Septītā pamatprogramma pētniecībai, tehnoloģiju attīstībai un demonstrējumu pasākumiem (2007. līdz 2013. gads) - Dotāciju nolīgumi - Maksājumu apturēšana - Apturēšanas atcelšana - Tiesvedības izbeigšana pirms sprieduma taisīšanas)
   (2016/C 305/49)
   Tiesvedības valoda – angļu
   
      Lietas dalībnieki
   
   
      Prasītāja: GABO:mi Gesellschaft für Ablauforganisation:milliarium mbH & Co. KG (Minhene, Vācija) (pārstāvji – M. Ahlhaus un C. Mayer, advokāti)
   
      Atbildētāja: Eiropas Komisija (pārstāvji – R. Lyal un M. Siekierzyńska)
   
      Priekšmets
   
   Prasība, kas celta, pamatojoties uz LESD 263. pantu un kurā lūgts atcelt, pirmkārt, Komisijas 2015. gada 29. jūlija un 19. augusta lēmumus, ar ko tiek apturēti visi maksājumi, ko prasītājas labā iespējami veiktu tās Pētniecības un inovācijas ģenerāldirektorāta (ĢD) E direktorāts “Veselība” un F direktorāts “Bioekonomika”, otrkārt, Komisijas 2015. gada 25. augusta lēmumu, ar ko projekta “Biofector” koordinatoram tiek uzdots nepārskaitīt nevienu summu prasītājai šī projekta ietvaros, treškārt, Komisijas 2015. gada 28. augusta lēmumu, ar ko tiek paturēta spēkā tās Pētniecības un inovācijas ģenerāldirektorāta E direkcijas veicamo maksājumu apturēšana, ceturtkārt, Komisijas 2015. gada 15. septembra lēmumu, ar ko projektu “The hip trial” un EU-CERT-ICD koordinatoriem tiek uzdots nepārskaitīt nevienu summu prasītājai šo projektu ietvaros, piektkārt, Komisijas 2015. gada 5. oktobra lēmumu, kas adresēts NENO projekta koordinatoram un kurā tam uzdots uzskatīt prasītājas izdevumus par neatbilstošiem un tādēļ pielāgot tai pienākošos maksājumus, sestkārt, Komisijas 2015. gada 14. oktobra lēmumu, kas adresēts Procardio projekta koordinatoram un kurā tam uzdots apturēt tās Pētniecības un inovācijas ĢD G direkcijas “Enerģētika” veicamos maksājumus prasītājai, septītkārt, Komisijas 2015. gada 23. oktobra un 6. novembra lēmumus, kas pieņemti, pildot iepriekš minēto 2015. gada 28. augusta lēmumu un adresēti projektu LENA un Re-liver koordinatoriem, un, astotkārt, Komisijas 2015. gada 11. novembra lēmumu, kas adresēts projekta ENS@T-Cancer koordinatoram un kurā tam uzdots uzskatīt prasītājas izdevumus par neatbilstošiem un tādēļ pielāgot tai pienākošos maksājumus
   
      Rezolutīvā daļa:
   
   
               1)
            
            
               izbeigt tiesvedību lietā par šo prasību;
            
         
               2)
            
            
               GABO:mi Gesellschaft für Ablauforganisation:milliarium mbH & Co. KG un Eiropas Komisija katra sedz savus tiesāšanās izdevumus pati.
            
         
      (1)  OV C 27, 25.1.2016.